OSNOVNA ŠKOLA ANTUNA MIHANOVIĆA

LIJEPE NAŠE 41,

KLANJEC

KLASA: 012-04/17-01/06

URBROJ:2135/01-380-10-17-2

KLANJEC, 31.8.2017.

**ELEMENTI I MJERILA ZA VREDNOVANJE VLADANJA UČENIKA**

Na temelju *Pravilnika o načinima, postupcima i elementima vrednovanja učenika u osnovnoj i srednjoj školi* (NN br. 2010.) i Pravilnika o kriterijima za izricanje pedagoških mjera (Narodne novine, broj 94/2015.) *Učiteljsko vijeće Osnovne škole Antuna Mihanovića, (u daljnjem tekstu Škola)*, na prijedlog *Školskog tima za kvalitetu* donijelo je 31. kolovoza 2017. *Odluku o elementima i mjerilima za vrednovanje vladanja učenika za školsku godinu 2017./2018.*

Napomena: Izrazi koji se u ovom dokumentu koriste za osobe u muškome rodu, neutralni su i odnose se na osobe muškoga i ženskoga spola.

**1. UVOD**

U skladu s navedenim *Pravilnikom* ističemo sljedeće*:*

1. 1. Vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim i
2. prihvaćenim načinima, postupcima i elementima, a sastavnice su:
3. a) praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih
4. suradnika.
5. b) provjeravanje, tj. procjena napretka u ponašanju učenika i postignute razine kompetencija na temelju praćenja, na sjednicama Razrednih vijeća, školskih
6. povjerenstava, te individualnim razgovorima s roditeljima i učenicima.
7. c) ocjenjivanje, tj. pridavanje opisne vrijednosti *uzorno, dobro, loše* rezultatima praćenja učenikovog ponašanja prema sastavnicama ocjenjivanja vladanja.
8. d) bilješke o ponašanju učenika pišu se u e-dnevniku, u rubriku napomene ili u obrascu za evidenciju nasilja i drugih obilka neprihvatljivog ponašanja. Treba ih voditi
9. stručno, te jasno i razumljivo za roditelje i učenike. Bilješke sadrže podatke o učeniku (inicijale učenika) mjesto i vrijeme ponašanja/događaja, opis ponašanja i
10. poduzetih mjera te potpis osobe (razrednik, predmetni/dežurni učitelj, stručni suradnik) koja je uočila i upisala određeno ponašanje. Ne smiju vrijeđati niti etiketirati
11. učenika. O njima roditelje informira razrednik.
12. e) odredbe donesene Elementima i mjerilima za vrednovanje vladanja učenika primjenjuju se u svim oblicima odgojno-obrazovnog rada u školi i izvan nje (IUN,
13. priredbe i svečanosti, projekti, natjecanja).

2. Načini, postupci i elementi vrednovanja vladanja učenika proizlaze iz *Nastavnoga plana i programa Škole*, *Školskog kurikuluma*, navedenoga *Pravilnika* i pravila

ponašanja učenika koje Škola određuje *Kućnim redom Škole.* Elemente vladanja učenika te načine i postupke vrednovanja predlažu svi učitelji škole (tj. *stručni*

*aktivi*), *Školski tim za kvalitetu* objedinjuje ih i usklađuje na razini Škole, a *Učiteljsko vijeće* razmatra, definira/redefinira i usvaja, uz uvažavanje mišljenja aktiva

razredne i predmetne nastave, Vijeća roditelja i Vijeća učenika.

3. Aktivnosti u procesu vrednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu

osobnost i dajući svakomu učeniku jednaku priliku.

4. Načine, postupke i elemente vrednovanja vladanja učenika s teškoćama, **učitelji/stručni suradnici trebaju primjeriti teškoći i osobnosti učenika.**

5. Razrednik **zaključuje ocjenu vladanja učenika uz mišljenje *Razrednoga vijeća*.** U zapisniku sjednice toga *Razrednoga vijeća* razrednik uz odgovarajuću točku

dnevnog reda upisuje napomenu „ocjene vladanja zaključio razrednik uz mišljenje i suglasnog *Razrednoga vijeća*“, tj. navodi po potrebi naglaske i zaključke iz rasprave o ocjeni vladanja za pojedinog učenika (ako ne postoji suglasnost oko ocjene). Razrednik ima obvezu:

* 1. **a) na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i mjerilima ocjenjivanja**
  2. **vladanja učenika**
  3. **b) na kraju nastavne godine (na zadnjem satu razrednika na kraju nastavne godine) javno zaključiti, priopćiti i obrazložiti ocjenu vladanja svakom učeniku te u**
  4. **odgovarajuću rubriku *Dnevnika rada* za Sat razrednika upisati „Javno zaključivanje i priopćavanje ocjena vladanja učenika“**
  5. c) redovito informirati roditelje o vladanju učenika, dogovarati i poduzimati mjere za unapređivanje vladanja učenika, te voditi brigu o tome da roditelj pravovremeno
  6. dobije informaciju koju će ocjenu vladanja i zbog čega imati njegovo dijete na kraju nastavne godine

**6. Učenik ima pravo znati elemente ocjenjivanja te načine i postupke vrednovanja vladanja**. Učenik je dužan pridržavati se svih pravila koja se odnose na načine i

postupke vrednovanja te pravila ponašanja učenika u školi. Ukoliko se učenik ne pridržava pravila, učitelj/razrednik/stručni suradnik može predložiti određenu

pedagošku mjeru razredniku, *Razrednome* ili *Učiteljskome vijeću* koje može donijeti odluku o izricanju pedagoške mjere učeniku.

**7. Roditelj ima pravo znati elemente ocjenjivanja te načine i postupke vrednovanja vladanja**. O načinima i postupcima vrednovanja i ocjenjivanja vladanja

roditelje informira razrednik na roditeljskim sastancima i individualnim informativnim razgovorima. Roditelji imaju pravo uputiti primjedbe, komentare i sugestije o

vrednovanju vladanja učenika koje podnose ravnatelju i/ili *Vijeću roditelja*.

8. Ravnatelj i stručni suradnici Škole dužni su tijekom nastavne godine pratiti provođenje odredbi navedenog *Pravilnika* koje se odnose na vrednovanje vladanja

učenika. Ravnatelj je dužan razmotriti svaku pisanu predstavku roditelja ili *Vijeća roditelja* koja se odnosi na načine i postupke vrednovanja vladanja učenika i pisano

odgovoriti najkasnije u roku od 15 dana od dana zaprimanja predstavke.

9. Elementi i mjerila vrednovanja vladanja učenika dostupni su učenicima i roditeljima na web stranici Škole.

**2. ELEMENTI OCJENJIVANJA VLADANJA UČENIKA** su:

* **odnos učenika prema učenju i radu**
* **odnos prema drugim učenicima**
* **odnos prema učiteljima i drugim djelatnicima Škole**
* **odnos prema vlastitoj i tuđoj imovini, društvenom i prirodnom okružju, te poštivanje pravila Kućnog reda Škole.**

**3. MERILA ZA OCJENJIVANJE VLADANJA UČENIKA** po pojedinim elementima:

|  |  |  |
| --- | --- | --- |
| **a) ODNOS PREMA UČENJU I RADU** | | |
| **UZORNO** | **DOBRO** | **LOŠE** |
| Učenik **REDOVITO**… | Učenik **POVREMENO**… | Učenik **UČESTALO**…. |
| 1.…pohađa i ne kasni na nastavu te na ostale oblike odgojno‐obrazovnog rada u Školi | 1….neopravdano izostaje i/ili kasni na nastavu te na druge oblike odgojno‐obrazovnog rada u Školi | 1….ne pohađa i/ili kasni na nastavu te na ostale oblike odgojno‐obrazovnog rada u Školi, tj. izostaje neopravdano |
| 2.…ima primjeren i odgovoran odnos prema učenju i radu (izvršava dogovorene zadatke, piše domaće zadaće, nosi potreban pribor i opremu) | 2….ima neprimjeren i neodgovoran odnos prema učenju i radu (ne izvršava dogovorene zadatke i ne piše domaće zadaće ili ih prepisuje u školi, ne nosi potreban pribor i opremu), ali reagira na poticaj učitelja/stručnog suradnika i nastoji promijeniti taj odnos | 2….ima neprimjeren i neodgovoran odnos prema učenju i radu (ne izvršava dogovorene zadatke, ne piše domaće zadaće, ne nosi potreban pribor i opremu) te ni na poticaj učitelja/stručnog suradnika ne nastoji promijeniti taj odnos |
| 3.…poštuje dogovorena pravila ponašanja za vrijeme nastave i drugih oblika odgojno‐obrazovnog rada te pridonosi radnoj atmosferi | 3….ne poštuje dogovorena pravila ponašanja za vrijeme nastave i drugih oblika odgojno‐obrazovnog rada (ometa nastavni proces svojim ponašanjem, narušava radnu atmosferu i neovlašteno koristi informacijsko-telekomunikacijske uređaje) | 3….ne poštuje dogovorena pravila ponašanja za vrijeme nastave i drugih oblika odgojno‐obrazovnog rada (ometa nastavni proces svojim ponašanjem, narušava radnu atmosferu i neovlašteno koristi informacijsko-telekomunikacijske uređaje) |
| 4....surađuje, sudjeluje u timskom radu, zajedničkim aktivnostima i pomaže drugim učenicima u učenju te ih potiče na uključivanje | 4….odbija suradnju, timski rad, zajedničke aktivnosti i pomoć drugim učenicima, ali prema potrebi prihvaća poticaj za uključivanje | 4….odbija suradnju, timski rad, zajedničke aktivnosti i pomoć drugim učenicima te ne prihvaća poticaj za uključivanje |
| 5….prihvaća odgovornost za rezultate svog učenja i rada te je spreman ispraviti pogreške | 5….treba poticaj za prihvaćanje odgovornosti za rezultate svog učenja i rada te ispravljanje pogrešaka | 5….ne prihvaća odgovornost za rezultate svog učenja i rada te ne želi ispraviti svoje pogreške |

|  |  |  |
| --- | --- | --- |
| **b) ODNOS PREMA DRUGIM UČENICIMA** | | |
| **UZORNO** | **DOBRO** | **LOŠE** |
| Učenik **REDOVITO….** | Učenik **POVREMENO**… | Učenik **UČESTALO**… |
| 1….prijateljski se odnosi prema drugim učenicima i spreman je pomoći | 1….treba poticaj za prijateljsko ponašanje i pomaganje drugim učenicima | 1….ne pokazuje prijateljski odnos prema drugim učenicima, nije im spreman pomoći te ne reagira i ne mijenja takav odnos ni na poticaj |
| 2….kulturno se ponaša i na primjeren način komunicira s drugim učenicima | 2…. ne ponaša se kulturno i ne komunicira na primjeren način s drugim učenicima | 2….pokazuje neprimjereno ponašanje i način komunikacije s drugim učenicima te se oni zbog toga osjećaju loše (nameće drugima svoju volju, viče, koristi vulgarne izraze, vrijeđa, ruga se, prijeti, gura, udara, neovlašteno snima druge učenike i koristi internet za vrijeđanje i narušavanje ugleda drugih učenika …) |
| 3….poštuje prava i različitosti drugih učenika | 3….ne poštuje prava i različitosti drugih učenika | 3….ugrožava prava i ne poštuje različitosti drugih učenika |
| 4….sukobe rješava na prihvatljiv način | 4….u sukobu ne reagira na prihvatljiv način | 4….izaziva sukobe i/ili je nasilan prema drugim učenicima te sukobe ne rješava na prihvatljiv način |
| 5…. aktivno sudjeluje i dobro surađuje u zajedničkim aktivnostima s drugim učenicima (humanitarne i druge akcije, projekti, volontiranje i sl.) | 5….ne sudjeluje aktivno u zajedničkim aktivnostima s drugim učenicima (humanitarne i druge akcije, projekti, volontiranje i sl.), ali prema potrebi prihvaća poticaj za uključivanje | 5…ne sudjeluje aktivno u zajedničkim aktivnostima s drugim učenicima (humanitarne akcije, projekti, volontiranje i sl.) te se ne uključuje ni na poticaj |
| 6….prihvaća odgovornost za svoje pogreške u ponašanju prema drugim učenicima i spreman ih je ispraviti | 6….ne prihvaća odgovornost za svoje pogreške u ponašanju prema drugim učenicima i treba poticaj za njihovo ispravljanje | 6….ne prihvaća odgovornost za svoje pogreške u ponašanju prema drugim učenicima i nije ih spreman ispraviti, sklon je optuživati druge i prebacivati odgovornost na njih |
| 7….ne ponavlja pogreške na koje je upozoren | 7….ponavlja pogreške na koje je već upozoren, ali ih nakon upozorenja ispravlja i ne ponavlja | 7….ponavlja pogreške unatoč upozorenjima o neprimjerenosti ponašanja i poticajima da ih ispravi  8…. svojim ponašanjem ugrožava svoju i sigurnost drugih učenika |

|  |  |  |
| --- | --- | --- |
| **c) ODNOS PREMA UČITELJIMA I OSTALIM DJELATNICIMA ŠKOLE** | | |
| **UZORNO** | **DOBRO** | **LOŠE** |
| Učenik **REDOVITO**… | Učenik **POVREMENO**… | Učenik **UČESTALO…** |
| 1….kulturno se ponaša i na primjeren način komunicira s učiteljima i drugim djelatnicima te gostima Škole | 1….ne ponaša se kulturno i ne komunicira na primjeren način s učiteljima i drugim djelatnicima te gostima Škole | 1….ne ponaša se kulturno i ne komunicira na primjeren način s učiteljima i drugim djelatnicima te gostima Škole |
| 2….pozitivno reagira i poštuje upute i zahtjeve koje mu učitelji i/ili drugi djelatnici Škole postavljaju | 2….ne reagira i ne poštuje upute i zahtjeve koje mu učitelji i/ili drugi djelatnici Škole postavljaju | 2….ne reagira i ne poštuje upute i zahtjeve koje mu učitelji i/ili drugi djelatnici Škole postavljaju |
| 3….uvažava autoritet učitelja i drugih djelatnika Škole | 3….ne uvažava autoritet učitelja i drugih djelatnika Škole, ali prihvaća odgovornost te se trudi ispraviti i ne ponoviti neprimjereno ponašanje | 3….ne uvažava autoritet učitelja i drugih djelatnika Škole |
|  |  | 4….ponaša se nasilno prema učiteljima i drugim djelatnicima Škole (viče, vrijeđa, prijeti, neovlašteno snima, koristi Internet za vrijeđanje i narušavanje ugleda Škole i djelatnika Škole…), ali ne prihvaća odgovornost i unatoč upozorenjima ponavlja neprimjereno ponašanje |

|  |  |  |
| --- | --- | --- |
| **d) ODNOS PREMA VLASTITOJ I TUĐOJ IMOVINI, DRUŠTVENOM I PRIRODNOM OKRUŽENJU, POŠTIVANJE OSTALIH PRAVILA KUĆNOGA REDA ŠKOLE** | | |
| **UZORNO** | **DOBRO** | **LOŠE** |
| UČENIK **REDOVITO…** | UČENIK **POVREMENO…** | UČENIK **UČESTALO…** |
| 1….vodi brigu, čuva vlastitu i tuđu imovinu (drugih učenika, školsku, javnu) | 1….ne vodi brigu, ne čuva vlastitu i tuđu imovinu (drugih učenika, školsku, javnu) | 1….ne vodi brigu, ne čuva i/ili uništava vlastitu i tuđu imovinu (drugih učenika, školsku, javnu) |
| 2….doprinosi ugledu Škole i kulturno se ponaša u raznim prigodama (školske priredbe, ekskurzije i izleti, posjeti izvan Škole, projekti i dr.) | 2…narušava ugled Škole i ne ponaša se kulturno u raznim prigodama ( školske priredbe, ekskurzije i izleti, posjeti izvan Škole, projekti i dr.) | 2….narušava ugled Škole i ne ponaša se kulturno u raznim prigodama (školske priredbe, ekskurzije i izleti, posjeti izvan Škole, projekti i dr.) |
| 3….poštuje pravila koja reguliraju odnos prema društvenom i prirodnom okruženju | 3….ne poštuje pravila koja reguliraju odnos prema društvenom i prirodnom okruženju | 3….ne poštuje pravila koja reguliraju odnos prema društvenom i prirodnom okruženju |

**REDOVITO** znači da za učenika nije nikada ili je opravdano zabilježeno kršenje mjerila najviše 2 ‐ 3 puta u polugodištu, tj. ukupno najviše 5 puta tijekom nastavne godine.

**POVREMENO** znači da je za učenika opravdano zabilježeno kršenje mjerila najviše 4 ‐ 5 puta u polugodištu, tj. ukupno naviše 10 puta tijekom nastavne godine.

**UČESTALO** znači da je za učenika opravdano zabilježeno kršenje mjerila više od 4 ‐ 5 puta u polugodištu, tj. više od 10 puta tijekom nastavne godine

Završne odredbe:

**UZORNO VLADANJE** ima učenik za kojega uz navedena mjerila vrijedi sljedeće:

1. Učenik redovito poštuje Kućni red Škole te školska i razredna pravila u cijelosti.
2. Učenik nema izrečenu pedagošku mjeru tijekom tekuće nastavne godine.
3. Uzorno vladanje može imati učenik kojemu je izrečena pedagoška mjera Opomene ili, prema odredbama Elemenata i mjerila za vrednovanje vladanja učenika, pokazuje dobro vladanje, uz uvjet da je preuzeo odgovornost i popravio ponašanje tijekom 2. polugodišta.
4. Učenik kojemu je izrečena mjera ukora ili strogog ukora, ne može imati uzorno vladanje.

**DOBRO VLADANJE** ima učenik za kojeg uz navedena mjerila vrijedi i sljedeće:

1. Učenik povremeno ne poštuje i krši Kućni red Škole te školska i razredna pravila.
2. Učeniku je tijekom nastavne godine izrečena pedagoška mjera opomene, nakon čega učenik nije prihvatio odgovornost i nije popravio ponašanje zbog kojega mu je izrečena mjera.
3. Dobro vladanje može imati učenik kojemu je izrečena mjera ukora ili, prema odredbama Elemenata i mjerila za vrednovanje vladanja učenika, pokazuje loše vladanje, uz uvjet da je preuzeo odgovornost i popravio ponašanje tijekom 2. polugodišta.
4. Učenik kojemu je izrečena mjera Strogog ukora, ne može imati dobro vladanje.

**LOŠE VLADANJE** ima učenik za kojeg uz navedene kriterije vrijedi sljedeće:

1. Učenik učestalo ne poštuje i krši Kućni red Škole te školska i razredna pravila.
2. Loše vladanje ima učenik kojemu je izrečena mjera Strogog ukora ili učenik kojemu je izrečena mjera ukora nakon čega učenik nije prihvatio odgovornost i nije popravio ponašanje zbog kojeg mu je izrečena mjera.

Dokument sastavili članovi *Školskog tima za kvalitetu* uz uvažavanje dostavljenih mišljenja *Stručnih aktiva predmetne i razredne nastave*.

Ravnateljica:

Melita Ulama